LBS buriavimo mokykla

Lietuvos buriuotojų sąjungos buriavimo mokykla – 1936–1937 m. Smiltynėje veikusi buriavimo mokykla.

 Mokyklos įsteigimas 
1936 m. liepos 1 d. mokyklą Smiltynėje įsteigė Lietuvos buriuotojų sąjunga. Mokyklos tikslas supažindinti jaunimą su jūrininkystės pagrindais, propaguoti buriavimą, ruošti buriuotojus ir jachtų vadus. Pilnas kursas, steigėjų sumanymu, turėjo užtrukti trejus metus. Kiekvieniems mokslo metams skirta sava klasė: pirmaisiais metais – vidaus plaukiojimo jachtų vadų kursas („A“ klasė), antraisiais metais – jūrų pakrantės plaukiojimo jachtų vadų kursas („B“ klasė), trečiaisiais metais – jūrų plaukiojimo jachtų vadų kursas („C“ klasė).

Mokykloje buvo kariška drausmė, auklėtiniai gyveno mokyklos patalpose. Už mokslą ir išlaikymą nustatytas 100 litų mokestis. Į mokyklą buvo priimami ne jaunesni kaip 16 metų amžiaus, turintys nemažesnį kaip 4 klasių išsilavinimą piliečiai, nepriklausomai nuo lyties.

Mokyklos reikmėms buvo nupirkta jachta „Žalčių karalienė“.„Žalčių karalienės“ žygis 

 1936 m. 
Mokyklos viršininku paskirtas Fricas Buntinas.„Karys“ Nr. 32, psl. 780 Inspektorius – A. Patas, lektoriais: S. Dagys, Povilas Julius Labanauskas, Valteris Didžys, Fricas Buntinas, L. Serafinas, Kalvaitis.

1936 m. buvo organizuojamas vidaus plaukiojimo vadų kursas. Kurso medžiagą sudarė:
 laivininkystės istorija
 jūrinių laivų konstrukcija ir klasifikacija
 irklavimas
 praktiniai jūrininkų darbai (mazgai, kilpos, špleisai, burių siuvimas ir kt.)
 buriavimo praktika (15 m² burių ploto burvaltėmis ir jūrinėmis jachtomis)
 regatinis buriavimas
 vidaus vandenų ir pakraščių navigacija
 svarbiausieji laivininkystės įstatymai
 jūrų kelių ir prasilenkimo taisyklės
 buriavimo sporto Lietuvoje santvarka
 jachtų etiketas

Liepos 17 d. buriavimo mokyklą sukretė skaudi nelaimė. Du mokyklos kadetai, jūrų skautai Stasys Niemcinavičius ir Jurgis Garmus, išėję pasivaikščioti ant pietinio molo, buvo nublokšti bangos į jūrą ir ten nuskendo.„Jūra“ 1936 m., Nr. 7, psl. 5

 1937 m. 
1937 m. mokyklos viršininku paskirtas Juozas Andžejauskas, mokyklos inspektorius – A. Patas, lektoriai – Valteris Didžys, Fricas Buntinas, Povilas Julius Labanauskas, S. Dagys, instruktoriai – Kalvaitis ir Bučys.Buriavimo mokykla pradėjo antruosius metus. „Jūra“. 1937 m., Nr. 7, psl. 210

Mokykla darbą pradėjo birželio 27 d.

 Šaltiniai 

 Literatūra 
 „Gero Vėjo!: Lietuvos buriavimo istorijos puslapiai“. – Klaipėda: S. Jokužio leidykla-spaustuvė, 2002. – ISBN 9986-31-061-X – 36-37 psl.

 Nuorodos 
 Laivai ir jūrininkai. II tomas: LBS buriavimo mokykla 

Kategorija:Buriavimas Lietuvoje
Kategorija:Lietuvos sporto mokyklos
Kategorija:Klaipėdos sportas